Document ID: 32007D0316

PADOMES LĒMUMS
(2007. gada 16. aprīlis),
ar ko paredz nostāju, kuru Kopienas vārdā izsaka Starptautiskajā Cukura padomē attiecībā uz 1992. gada Starptautiskā cukura nolīguma termiņa pagarināšanu
(2007/316/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta otro daļu,
ņemot vērā Komisijas priekšlikumu,
tā kā:
1992. gada Starptautisko cukura nolīgumu Kopiena ir noslēgusi ar Lēmumu 92/580/EEK (1), un minētais nolīgums stājās spēkā 1993. gada 1. janvārī uz trīs gadiem līdz 1995. gada 31. decembrim. Kopš tā laika nolīguma spēkā esamības termiņš ir ticis regulāri pagarināts uz turpmākiem divu gadu laikposmiem. Pēdējo reizi nolīguma termiņu ar Starptautiskās Cukura padomes lēmumu pagarināja 2005. gada maijā, un tas ir spēkā līdz 2007. gada 31. decembrim. Kopienas interesēs ir turpmāk pagarināt nolīguma termiņu. Tāpēc Komisija, kas pārstāv Kopienu Starptautiskajā Cukura padomē, būtu jāpilnvaro balsot par šādu pagarinājumu,
IR PIEŅĒMUSI ŠO LĒMUMU.
Vienīgais pants
Kopienas nostāja Starptautiskajā Cukura padomē ir balsot par 1992. gada Starptautiskā cukura nolīguma termiņa turpmāku pagarināšanu uz laikposmu līdz diviem gadiem.
Ar šo Komisija tiek pilnvarota izteikt šo nostāju Starptautiskajā Cukura padomē.
Luksemburgā, 2007. gada 16. aprīlī

Labels: 3
17
5
15